
Debent meo quidem consilio partus ipsae nu- 
trire genitrices , hisque praebere ubera . 

Plutarch. De instit. liberorura . 



Nulla quidem aetas in homine, quae medici 
gravi cura et diligenti sollicitudine non indigeat. 
Is enim humani corporis constitutionem , muta- 
tionibus fere obnoxiam quotidie , ita physica sub- 
tilitate perspicit ac rimatur, ut vel mala, si velit, 
praecavere, vel vitia possit corrigere, quae pro 
varia aetatis ejusdem conditione , pro multiplici 
rerum circumstantium atque necessariarum natura 
brevem hujusce vitae cursum plus minusve pcr- 
turbant. Vix enim in lucem susceptus est homo, 
aliorum ope vel maxime indigere se sentit, et 
circumiri necessitatibus , queis satisfacere per se 
ipsum cum nullatenus valeat , vagitibus debilique 
membrorum agitatione auxilium implorare vide- 
tur. Hinc ille vitae conservationem petit, paren- 
tes clamat vicinos, felix nimium fortunatusque 
si matrem sui muneris obliviscentem non habeat . 
Maternas quippe curas edocta facile tunc pror- 
sus intelliget quibus opportune subsidiis uten- 
dum, ut prompta ac libera in infante sit respira- 
tio, ut quodvis haemorrhagiarum mortalium pe- 
ricukun removeatur, et, prout convemt, semper 

eadem tenerorum membrorum temperatura ser- 
vetur . Intelliget eam insuper quantitatem cibi 
qualitatemque esse adhibendam , quae illi minus 
• officiat , nec vim digestionis excedat. Sed tristis 
nimium experientia docuit, tertia ex parte perire 
infantes eo quod saepissime vel negligitur, vel 
ignoratur omnino nutricandi ratio; docuitque prae- 
terea matres ex prava consuetudine recepta suos 
non lactandi, atque ita naturae finem et ordinem 
pervertendi, semetipsas cum infantibus multis in- 
commodis gravissimisque malis objicere : unde 
eveniat necesse est, ut vel mors intempestiva se» 
quatur, vel vita semper sit infelix et aerumnosa. 

Hinc ejusmodi nos argumentum pertractandura 
suscipimus, quod non immerito diligenter atten- 
dere ii omnes debent, qui de publira volunt esse 
utilitate solliciti. Jure optimo muliebrium hinc, in- 
de infantilium tractatores morborum hujusce sol- 
licitudinis necessitatem jam ostenderunt, eamque 
negligi passim graviter philosophus et amicus ho- 
minum questi sunt. Quoniam itaque numquam 
satis, quae vere atque utiliter praecipienda sunt, 
inculcantur; non frustra nec forsitan improban- 
dum laborem me suscepisse confido, si breviter 
primum antiquos usus recentioresque recenseam 
de lactandis infantibus, et si deinde veluti in ta- 
bula exhibeam ea damna , quae proli acque ac 
genitrici ex usu negandi lactis proveniunt. Hoc 
ingenii mei, qualecumque demum sit specimen pro 
singulari benignitate exciptant praeclarissimi Viri, 
qui studiorum meorum duces adjutoresque fuere. 

Vehementer profecto quovis terapore populo- 
rum omnium interfuisse munus lactandi filios, fa- 
cile intelliget quicumque vel etiara leviter in hi- 
storiis versatus est. Et sane si ab antiquis ex- 
ordiamur, jara sciraus apud Hebraeos Abrahara 
eo die magnum celebrasse convivium, quo (ilius 
Isaac a lacte depulsus est (1); quin de Sara nar- 
ratur eo ipso die lactasse filios mulierum, quae 
interfuere convivio, ut, ex Rabbi sententia, se 
genuisse revera ostenderet (a). Laudabilis haec 
consuetudo apud Lacedaemones deinde viguit ; 
quin etiam memoriae proditum est, filios, cum a 
lacte transierant, in teraplum Dianae Coritalliae 
consuevisse matres portare, ubi pariter gentile 
convivium habebatur, lacteusque porculus macta- 
batur in honorem ejusdem Deae (3) • Ad Roma- 
nos deinde transiit hujusmodi consuetudo, atque 
Edusae et Potinae Cato meminit, quae quidem 
arabae infantibus praeerant, et a matribus invoca- 
bantur cura filios ab ubere diraovebant (4)* JNeque 
ea tantura de causa hunc ritum invaluisse creden- 
dum est, ut gratiae Numinibus agerentur, sed ut 
potissimum veri nominis raatres honore debito 
afncerentur, distinguerenturque siraul ab iis, quae 
oranem prorsus materni muneris curam praeter- 
mittentes, nutricibus prolem coraraittunt, nutri- 

% V% v%«^ 

(1) Genesis XXI. 

(2) Stuckius Antiquit. i 1. 
(5) Athenaeus lib. 4. 

(4) Lochnerus De fest. Tithenid. Dian. Corital). 

cibus, inquam, quae sane matrum naturam, ut ait 
Rousseau , quodammodo exuisse videntur, cum 
pretio conductae per summum dedecus suam alie- 
nae proli postponere non erubescunt, quaeque 
hinc cum lacte mercenarios babent affectus, ac 
proinde in earum locum perperam sufficiuntur . 
Eo tempore, quo toto fere in orbe terrarum Ro- 
manorum imperium diffusum erat, quaenam in 
Urbe domina ditiores lectissimaeque feminae, pau- 
cis exceptis, suos partus lacte reficere et enu- 
trire dedignabantur ? Quod si maternum hoc invio- 
labile munus aliquando neglectum, monemur ex 
Tacito matribus fuisse lege praescriptum 5 si Cae- 
sar ipse cuidam feminae alienam prolem lactanti 
acerrimus exstitit exprobratorjsemper tamen tan- 
to in honore sunt habitae, quae filiis ubera prae- 
buissent, ut matris nomen iliis tantummodo tri- 
bui M. Aurelius jure meritoque voluerit. 

Quod si antiquitus Romae aliquando factum cst, 
ut filios suis nutrire mammis recusaverint matres ; 
hoc ideo fecisse dicendum est, quod physicara 
eorum constitutionem tali pacto perficere existi- 
mabant, imitantes propterea hac in re Graeciam 
illam, quae licet serva, fuit tamen Urbi domina- 
trici pulchritudinis atque utilitatis magistra. Et 
re quidem vera maxima bellandi cupido , hinc ro- 
hustiorum militum deligendorum necessitas in 
causa praesertim fuere, cur apud veteres etiam 
Graeciae populos spartanae nutrices eligerentur, 
quippe quas velut optimas filiorum educatrices 
fama nominis commendabat. Hinc factum, ut A- 

micla vocata essot Athenas, et tradita nutrix Al- 
cibiadi (1). Qua in re insignis etiam Plato, ut 
morem suis civibus gereret, quae in bona nutri- 
ce requiruntur, describere dotes voluit (a). 

Sed postquam mores ad mollitiem lapsi deli- 
catioris vitae commoda luxumque invexerunt, ce- 
pit populos officiorum oblivio, eorum etiam, quae 
ab ipsa natura sunt constituta, et valde homi- 
nibus commendata. Non amplius proinde cura, 
nobilissima ceteroquin, cives optimos procreandi, 
non huic muneri satisfaciendi impossibilitas , sed 
solum divitiarum copia delevit in roatribus quod est 
illis naturaliter insitum, et filiomm educatio alienae 
sollicitudini demandata atque adeo relicta. Quod 
quidem suos apud cives Quintilianus graviter de- 
plorabat, iliud etiam docendo , nobiliores antiqui- 
tus a lacte dando minus abstinuisse matronas. 
Quod si divitiis accessisset nobilitatis conditio, 
tunc mulieres, Hebraeis non exceptis, ab hoc 
munere eximebantur; plebejae non item, quae 
ex jure mariti ad filios lactandos impelli pote- 
rant (3). Sed non possumus et nos exclamare 
verbis ipsissimis Frank: Una ricca dote o il pos* 
sesso di due schiave saranno forse state capaci di 
preservare le voluttuose Romane o le agiate Ebree 
da quei mali che V affluenza del latte pu6 accagio- 
nare alle stesse regine! La ricchezza materna po- 

w» w%%»»»v»»%% %»%«.%%%%% 

(1) Plutarcfc. Lycurgus in vit. paraleU. 

(2) Plato De legib. 1. 7. 

(5) Talmuth. haabische Uibersetzung III. Tbl. 

tra ella adunque far cessare ed annullare i diritti 
dei figli (1)/ Quibus profecto verbis potissimum 
exprobrantur mulieres nostrorum temporum ; 
quandoquidem et poetae suis versibus celebrando 
maternae hujus curae dulcedinem , et physici gra- 
vitatem ejus atque necessitudinem ostendendo , 
medici demum usum frequentissirae commendan- 
do, ad inviolabilem hujus naturae legis observan- 
tiam eas revocant et quodammodo impellunt. 

•Natura scilicet mater omnium doctissima atque 
amantissima feminas ita instruxit et comparavit, 
ut eis nihil ad munus praebendi lactis omnino 
deesset . Quod si omnes mulieres integram a pa- 
rentibus accepissent constitutionem corporis , 
eamdemque minus vitiassent, si alia illis esset vi- 
vendi ratio , si consuetudo socialis, animi levi- 
tas, praejudicatae opiniones, effrenata libido, o- 
mnis denique generis vitia curam in matribus 
erga suos amoremque propemodum non exstin- 
xissent; usus lactandi iilios apud nos pariter, ac 
apud rudes plerosque populos invaluisset, talique 
pacto satisfacta natura ea omnia incommoda, pe- 
ricula ac mala arceret, quae ex contraria con- 
suetudine in matres natosque solent redundare. 

Et sane postquam fetus per statutum tempus 
in sinu matris vitam duxit suam, injuria pror- 
sus et imprudenter vix in lucem editus alienis 
nutritur succis, cum nullo modo rationi con- 
sentancum videri possit, nutrimentum quodcum- 



(i) J. P. Frani System. der mediciaisch. Polizei II. Art. 

que illi esse dandum, a quo vel unum rarissi- 
me absque noxa accipitur. Quapropter providen- 
tissimo quidem consilio a natura statutum fuit, 
ut quae filii curam, etiam antequam nasceretur, 
sedulo gessit, eum alere ac nutrire deberet, et 
spectabile velut opus perficeret, quae aliter agen- 
do matns nomine prorsus esset indigna. 

Vix in lucem susceptus puer indiget statim ut 
ei tubus intestinahs excremento purgetur, quod 
appellatur meconium: cui rei nihil magis quam 
lac genitricis prodesse potest. Lac enim primum 
statim a partu colostrum dictum purgativam vim 
habet, ac proinde alimenti vere mcdicinalis instar 
pro infante dicendum est. Colostrum denegetur 
infanti, medicamentis opus erit ut meconii col- 
lectio in intestinis, vel humorum densatio in su- 
perficie corporis impediatur, et ut facilis crassiori 
cibo aperiatur veluti via: unde saepenumero vi- 
scerum obstructiones, et in abdomine tumores 
oriuntur atque virium confectio, cujus indicia pri- 
ma esse solent frequentissimi vomitus, adeo ut 
infantes alieno, quam materno , lacte educati ci- 
bos datos rejiciant. Praeterea si qui nutricibus 
dantur, aut animalium lacte nutriuntur, vel mixto 
victu, non raro primoribus vitae diebus aphthis 
in ore, in tubo gastro-enterico, colicis, alvi ob- 
stipationibus aut solutionibus diarrhoeicis dys- 
entericis fiunt obnoxii . Quorum omnium evi- 
dentissime causa patet . Etenim animalium lac in 
suis principiis componentibus longe ab humano 
differt: siquidem ad illius qualitatem facit pluri- 

mum pabulatio, aetas ipsa et amorum tempus. 
Accedit quod vel ex natura sua, vel ex modo 
praebendi frequentissime corrumpatur, et magis 
atque magis patebit non esse delicatis infanti- 
bus nutriendis peropportunum. 

Quid si nutrices non aeque ac matres feliciter 
prolem enutrire posse dicamus? Quandoquidem 
postquam novenos menses maternis humoribus ad- 
sueverint, nequeunt infantuli sine maximo detri- 
mento ex. gr. ab uno ad aliud lactis genus atque 
usum transire, diluti videlicet antea, deinde cras- 
si densique, ex muliere pacatae indolis antea eli- 
citi, postea ex femina fervidae ardentisque natu- 
rae. Et quamvis morum perversitatcm ex vi edu- 
cationis praesertim pravisque exeraplis hausisse, 
quam suxisse cum lacte videamur, tamen quis est 
unquam qui neget ex usu lactis nutricis passione 
aliqua affectae detiimenta maxima oriri? (i). In- 
terdum enim terrore subito vel ira percellun- 
tur nutrices, vel aliquo alio modo vehementissime 
perturbantur, nec tamen sic male affectae absti- 
nent a lacte dando : unde fit, ut in subitum mor- 
bum plerumque incidant puclli , convulsionibus 



(i) Nec tibi Diva parens, generis nec Dardanus auctor 
Pcrfide, sed duris genuit tc cautibus horrens 
Caucasus, hyrcanaeque admorunt ubera tigres. 

Virg. Aeneid. IV. 

Mcin Herz war, seit es schlaegt, das Zaertlichste der Welt 
Und raeioer Amrae Milch war Liebe, wie ich glaube. 

Wieland. 

et epilepsia corripiantur: quibus profecto morbosis 
affectionibus toto vitae suae tempore obnoxii fiunt. 
Praeterquamquod fit saepissime, ut nutrices in- 
fantes vitient , iisque latentes morborum dispo- 
sitiones infeliciter inserant, minus quam decet et 
oportet sordes eluant, pro lacte cibum difficilis 
praebeant digestionis, sopientibus etiam adhibitis 
clandestine substantiis: ex quibus omnibus, pue- 
rorum sanitas infirmatur , intellectualis facultas 
opprimitur, ipsa vita aliquando miserrime aufer- 
tur. Quare filius qui mercenariae mulieri tradi- 
tur nutriendus, illi plantae non immerito potest 
comparari, quae ab eo, in quo nata est, in alie- 
num solum transfertur . Sl prius bonos fructus 
copiososque producere paratam habuimus, in ter- 
ra non sua languescere , degenerare, siccari et 
perire videmus. 

Haec breviter mala sunt, haec damna, quae in 
delicata simul et imbecilla corporis constitutione 
manifestantur in iis , qui materno lacte mini- 
me nutriuntur. Quibtis asperis sane casibus si 
matrum culpa subjacent immerentes filii, natura 
laesa eas afficit debita punitione, a quibus prae- 
cipue tot mala proficiscuntur . Natura, inquam, 
ipsa quodammodo extollit vocem suam, et funesta 
series incommodorum ulciscitur violata jura infe- 
licium. 

Et revera postquam mulier peperit, vacuus jam 
factus clauditur statim uterus, et ad pristinum sta- 
tum restituitur; unde fit, ut fluidorum antea se 
discernentium impediatur accessus . Hinc etiam 

consequitur, ut illa plethora partialis (1) efficia- 
tur in posterum universalis. Quae quidem pletho- 
ra cum minuatur per secretionem lactis in mam- 
mis, lac praebendo duplex isque optimus obtine- 
tur effectus. Humor nempe lacteus secretus in- 
star emunctorii est raatri, et alimentum in infanti 
peropportunum . Sic sentit Profess. meus clariss. 
physiologorum Nestor Gallini: u Lochia alba pro- 
veniunt ex humore albuminoso copiose effluente 
a superficie interna uteri , qui humor primo ab- 
sorbetur sensim sensimquc in majori quantitate a 
lymphaticis uteri. Fluidum vero illud albumino- 
sum majori quantitate absorptum a lymphaticis 
uteri colligitur majori quantitate in truncos lym- 
phaticorum ad mammas pertinentium, et ibi pre- 
mit contra tubos lateraliter prodeuntes et lacti- 
feros dictos, ita ut fluidum illud sibi paret viam 
per hosce tubulos, et effluat a superficie papillae 
mammarum praesertim quando hae comprimuntur 
ab infante sugcnte. Scd tunc fluidum illud adsi- 
milatum et conversum est in lac a quo infans na- 
tus primo plerumque aetatis anno accipit maxi- 
maro nutrimenti partem ad reparandas jacturas, 
et ad incrementum progressivum sui corporis». 
Ex hoc in mammis organa, quae vices uteri ge- 
runt. Quamobrcm admirari debemus quali quan- 

(0 Est celcbrium viromm opinio, ulerum sub graviditatc 
io inflammationis pbysiologicae dictae atatu vcrsari ; et quae 
Scossi et Kreissig argumeuta adduxerunt, a prof. Toramasini 
nuperrime raagis magisque confirmata fuerunt . 

toque studio natura invenerit aequilibrium et vi- 
tae oeconomiam, quantam ad hoc adhibuerit sol- 
licitudinem, quantamque sollertiam et quasi dixe- 
rim sagacitatem. Quae sane omnia frustra essent, 
si robur corporis a natura sortita mater naturae 
crudeliter jura laederet, curasque aspernaretur. Ut 
sensim in uberibus lacteus humor colligitur, eli- 
citur etiam infantuli suctu, atque ita spatio tem- 
poris interposito reducitur aequilibrium , unicum 
vitae et sanitatis indicium, muliere in statum pri- 
stinum restituta. Quae quidem utilitas ignoratur 
ab iis, quae suam proiem tradunt nutricibus, 
quaeque propterea, beneficio lactandi cessante, to* 
picis et universalibus etiam morbis crudeliter op- 
primuntur. 

Mammae, in feminis praecipuura decus et orna- 
mentum, post uterum primaria organa his in ca- 
sibus crudeliter afficiuntur; et si minus in toto or- 
ganismo lethales producuntur effectus , plerum- 
que tamen pulchritudinem teretesque formas a- 
mittunt.* A lacte suppresso, ait celeberr. Fan- 
zago, ac retroeunte cum localia tum universalia 
incommoda derivantur. Cum in uberibus consi- 
stit, eadem intenduntur, infiantur, dolent, inflam- 
mantur: suppuratio subsequitur, ac saepe scirrho- 
sa durities. Si retrocedat , metastases in promptu 
sunt, indeque in diversis corporis partibus lacte- 
scentes tumores erumpunt ». (1) Et sane turgo- 
res tumoresque lactei, tamquam primi effectus a 



(0 Fanzago. Instit. patholog. Pars II. 

causa, originem habent a lacte, quod in mammis 
colhgitur, nec ab iilis extrahitur sugentis ore. 
Sub morbosa hac affectione meatus obstruuntur 
lactiferi, et ab adHuente humore tenduntur: un- 
de sequitur ut continuata pressione fluidi, ruptio 
fiat saepenumero, et in cellulari textu oriatur ef- 
fusio , ut praeclar. ipse Frank in ticinensi Noso- 
comio occasionem habuit observandi (i). His in 
casibus reservata semper prognosis fuit jam ab 
aetate clariss. Fabricii ab Aquapendente , ut ex im- 
mortalis Morgagni operibus clarepatet: «Quodad 
mammarum tumores attinet, hos quidem tempore 
laciis obortos, negat Fabr. nostcr ab Aquapen- 
dente unquam se non sanatos vidisse. » Quin e- 
tiam illustr. Zimmermann tanquam observatione 
dignum notavit, indurationes hujusmodi saepe in 
occultos, et post viginti tantummodo vel triginta 
annos in exulceratos cancros transire. (2) Nec 
tristes hos exitus impediunt omnino medicamina 
sic dicta antilactea, ad summum innocentia, qui- 
bus tantam tribuerat virtutem empirica medicina : 
quippe contra naturam non sine magna difficulta- 
te nitimur et reluctamus. Maxima utilitas accede- 
ret medicinae (ita sentit Gardien) si ex pharmaco- 
logiis supradicta medicamina antilactea, quae ple- 
rumque contraindicantur, delerentur; tutius re- 
medium efhcaciusque positum est in usu lactan- 

(1) DeUa maniera di curare le malattie umane Tom. 8. 
(a) Zimmermann. Von der Erfahrung in der ArzneyWis- 
scnschaft. Kap. X. 

di: lactantibus enim hujusmodi nunquam morbi 
subrepunt . 

Sed stimulus lactis semper urgens solam nun- 
quam potest congcstionem producere: agendo e- 
nim veluti corpus externum majorem vel minorem 
excitat inflammationem ; hinc gravissimae com- 
motiones , hinc dolorum acerbitas sub axillaribus 
glandulis propagata, et quae minoris periculi sunt, 
grave afferunt detrimentum. Resolutio in inflam- 
mationibus utilissima atque unice optanda hoc in 
casu difficiliter admodum haberi potest. Facilis 
subsequitur suppuratio, sed « longa tamen, varia 
et permolesta haud raro pariunt incommoda ante- 
quam abscessus, in quos abeunt, persanentur» (1). 
Gradatim ipsa sibi aperit viam, nec antea cessat, 
quam glandulam omnino consumpserit : quod si 
casu contingat, ut sanctur, contiogere nullo mo- 
do potest, ut in pristinam formam atque integri- 
tatem mammae restituantur . Alter ex effectibus, 
qui plerumque infeliciter solent oriri, est scirrhus 
propter peculiarem structuram hujus organi atque 
dispositionem . Quod si huic praedispositioni ad- 
datur summa causarum, quas actio sympathetica 
inter uterum mammasque constituit, maxime no- 
bis verendum est, ne summa damna et pericula 
consequantur. Testatur enim Burserius, nullo pro- 
fecto magis vitae tempore quam ia puerperio 
morbis, de quibus loquimur, mulieres obnoxias es- 1 

(i) Morgagni . De sed. et caus. raorbor. 

se. (1) Et quoniam de scirrho jam dictum est, fa- 
cile incidimus in cancri recordationem , qui iilum 
veluti necessario sequitur cum eoque sociatur. 
Nam si ab initio statim illius origini et progres- 
sibus obstari nequit, suapte natura tamen in can- 
ceraticam degenerationem convertitur. Ad hoc 
opportune celeber. Tommasini: Per maggiore sven- 
tura e tormenlo degl* infclici y vittime di questa ma- 
lattia^ i passi dello scirro verso il cancro sono len- 
tissimi ed accompagnati dal piu desolante avvili- 
mento , ed il corso stesso di tale degenerazione 4 pu- 
re da lunghi tormenti accompagnato t e termina in una 
morte tanto pik crudele perchi stentata (2). 

Hujusmodi tamen incommodis non solae mam- 
mae afficiuntur; ct licet aliquo pacto vel artificio- 
se vel naturaliter iiat, ut mala , de quibus supra 
diximus, in ipsis haud sequantur; utcrus tamen cum 
ncqueat plenitudini humorum affluentium resiste- 
re, damna subit eo graviora, quo minus ejus stru- 
ctura et actio physiologica noscitur. Et re vera 
inflammatio, quam iisdem subsistentibus causis 
in mammis oriri vidimus, oritur ctiam in utero. 

Metritis itaque morbus est frequens in femi- 
nis non lactantibus, cujus origo clarius cogno- 
scitur si attente consideremus , ea superveniente 
in puerperas, etiam aliis de causis, mammam tur- 
gorem amittere suum. Inflammationem varii con- 
sequuntur effectus interdum tristissimi, indura- 



(1) Burser. Instit. med. pract. Vol. I. Pars II. 

(2) Tommasini . Deirinfiammauone. 

tiones vidclicet, et ejusdcm uteri canceraticae de- 
generationes , quae non ita facile cognoscuntur, 
nunquam vero sanantur. 

Pluries in vitae decursu et diversis de causis 
metrorrhagiae solent oriri. Inter causas autem, 
ex quibus in puerperio metrorrhagia producitur, 
crudelis usus procul dubio est recensendus lac 
infantibus denegandi. Et sane in eo viscere coU 
lecta sanguinis quantitas a lochiis etiam adaucta 
non potest quin minimorum dilatet oscula va- 
sculorum , quae sanguims llluc non intermisse af- 
iiuentis perenni nequeunt compressioni resiste- 
re. Hoc in casu si quod haberi potest remedium 
efficax, habetur praesentissimum in suctu lactis, 
constituto hic veluti centro derivationis ab ipsa 
natura quaesito . 

Incommodus ille fluxus et fastidiosus, de quo 
tam sacpe queruntur iemuiae, quique a plerisquc 
fluor albus et a medicis leucorrhoea nuncupatur, 
originem habet non raro ex eo quod nimis cru- 
dehter lac infantibus negatum est • Siquidem sti- 
mulus ortus ex affluentia sanguinis in eam partem, 
acutam initio statim habet effusionem veluti con- 
sequentiam, quae progressu temporis in vasculis 
ex continuata hujus fluidi pressione exstimulatis 
illud eflicit, ut humorem quem antea retinebant 
ex contracta consuetudine vitiosa effundant . Ex 
facta observatione ab hominibus fide dignis jam 
constat, eas omnes fere mulieres, quae a lacte 
praebendo abstinent, hoc affici incommodo; non 
item illas, quae hac in re providentissimas natu- 



rae normas sequuntur • Ut nemini dubium de hoc 
relinquatur, animadvertisse sufficiat, nutrices fe- 
minasque plebejas et rusticanas, quibus adhuc est 
cognitum munus lactandi suos valetudinis integri- 
tate esse praeditas . 

Magnis igitur damnis iisdemque gravissimis et 
fatalibus organa singula immediate generando fe- 
tui et nutriendo jam destinata sunt obnoxia ple- 
rumquc, tum ex laesionibus idiopathicis in eorum 
peculiari structura, tum etiam ex ordinariis eo- 
rumdem functionibus perturbatis. Quamquam non 
omnia, quae a lacte negando matribus inferun- 
tur, damna commemoravimus . Si saepe ad mam- 
mas et uterum tantum extenditur depravatae con- 
suetudinis effcctus tristissimus , saepe etiam ul- 
terius progreditur; et in subdolis gravissimisque 
morbi processibus, qui vel simultanee vel sepa- 
ratim oriuntur, in aliis oeconomiae animalis par- 
tibus manifestantur . De quorum processuum ori- 
gine atque conformatione loquentes, non est cur 
adeo exagitatam quaestionem proferamus in me- 
dium et pertractemus; utrum videlicet fiant me- 
tastases ex motuum consensu, sive ex reali mate- 
riae translatione . Indicasse enim sufficiat , mul- 
tas ab illustr. pathologo Buffalini factorum spe- 
cies referri, quorum vi a postrema hac opinione 
nobis recedendum non esset. (1) Sed quaenam 

»%»%%%»%»%%%»%»»%»»%%%%» 

(i) Un ascesso chc si vuoti cd intanto si vcrsi pus nclU 
cavita del pctto c dcU'addome : 1'orina chc scompaja dalla 
vescica e si trovi nci vcntricoU del ccrvcllo, non chc il caso 

media, quaenam viae unquam indicatae jam et vero- 
similis transvectionis materiae ? Num cellulares, ut 
opinantur Haller et Wanswieten ? Num membra* 
nacea Rasorii porositas , aut facultas lymphatico- 
rum absorbens perillustr. Fanzago ? Dubitanti re- 
spondeat egreg. Tommasini: Varcano h tuttora co- 
perto d' impenetrabile velo. Ma se vieta la sana cr/- 
tica al patologo di perdersi infruttuosamente neWesa- 
me di fatti non abbastanza verificati\ incontrerebbe 
d 3 altronde taccia d 9 irragionevole incredulita neqando 
un fatto percib solo, che non ha mezzi a spiegarlo (1). 

Ad metastasin procul dubio referatur oportet 
crudelissimus quidam morbus, saepe lethifer sic di- 
ctus peritonitis, cujus causa undenam certius re- 
petenda quam ex vitiosa et culpabili filios nutrien- 
di neglectione? Ante omnes exactam hujus mor- 
bi descriptionem dedit Anglicus medicus Willis, 
ejusque originem ponit in metastasi lactea, con- 
sentientibus hac in re celeberr. artis obstetricae 
scriptoribus. Animadvertatur , quaeso, parumper 
quomodo operetur natura , et facile erit cogno- 
scere ita eam mulieribus consuluisse, ut illico post 
partum e jusmodi i iat rerum mutatio , ut quod an- 

osservato dal dottor Malago di ud vomito orinoso curato col 
solo tenere a permanenza la sciringa in yescica, e Tosserva- 
zione deU'espertissimo dottor Ven.turuoli mostrante la strada 
percorsa della materia metastatica possono veramente addita- 
re la realita dclla metasUsi di matcria. Buffalini Patolog. 
Gcn. Tom. I. 

(i) Toramasini Oper. cit. Tom. 2. 

tea fetus in utero nutritioni inserviebat, ad nu- 
triendum neonatum in mammas transeat ; ac pro- 
inde si id aliquo casu nequeat contingere, omnia 
ea damna quae ex metastasi producuntur, facile 
oriri necesse est. Favet huic opinioni observatio 
facta, mulieres, quibus in mammis servatur lacteus 
humor, et suctu elicitur, hujusmodi detrimenta 
non experiri. Nec pathologia anatomica hoc in 
casu nos deserit, quae in causa fuit, cur acerri- 
mos etiam metastasis adversarios ad silentium 
compulerint experimenta felici successu habi- 
ta, ad quae neganda impar admodum est ratio- 
cinationum vis. Febris epidemicae puerperalis an- 
no millesimo septingentesimo septuagesimo secun- 
do Vindobonae saevientis descriptionem habet 
celebr. Fauken. (1) Ibi Jegimus, in tot infelicium 
morbi hujus acerbitate et vi confectarum mulie- 
rum autopsiis inventam esse pseudomembranam 
materiae lacteo caseo similis, ventris imi viscera 
circumdantem, et totam pectoris et abdominis ca- 
vitatem seri lactei odore repletam . Ex testimonio 
autcm meorum illustr. Professorum, (qui praeter- 
itis nuper annis elapsis ea in urbe nosocomium 
frequentabant, ubi tria inter millia circiter puer- 
perarum quovis anno trecentum cadavcra mulicrum 
fcrc omnium ex peritonitide puerperali mortua- 
rum secantur ) talis et tanta est qualitas et quan- 
titas humoris serosi et Hocei, quo cavitas imi ven- 
tris in cadavera repleta solet repenn, ut ejus 

(i) Medicinisch. ComenUr. Leiprig. XIX. Band. 

origo non ita facile posset explicari ex simplici 
copia transudationis et cx inflammatione , quae se- 
mel evoluta saepe intra biduum vel triduum mor- 
tem afTert, quin ad mctastaticam lactei seri effu- 
sionem confugiatur, quae hisce in casibus in mam- 
mas non influit. Si igitur magna pars medicorum 
ex expcrientiis ostendunt hujus morbi causam a 
lacte non elicito rcpetendam esse , adeo ut Burse- 
rius asserere non dubitaverit : » Praestautius nou 
» novimus auxilium tam ad mammas tuto mollien- 
» das, quam ad advertendam lactis metastasin iacta- 
tione n ; si cadaverum scctiones ostendunt ibi ma- 
teriem collectam esse, ubi conditio morbi patho- 
logica exsistit, quomodo unquam, quin doleamus, 
tot feminas intueri poterimus , quae sponte adeo 
ingens periculum, inevitabile tamen,per summam 
stultitiam suscipiunt ? 

Qui puerperis aliquando praesto fuere, memi- 
nerint observasse ad loca inguinibus et matricis 
lateri proxima quosdam tumores post partum fe- 
minam aliquando corripere non sine sensu dolo- 
ris; qui tumores a doctissimis, inter quos Le- 
vret, lymphatica vel lactea indole praediti in tex- 
tu cellulari adipato vel in majoribus uteri liga- 
mentis sedentes notati sunt. Hi majora vasa se- 
quentes viam sibi aperiunt musculos inter, psoas 
etiliacos. De quorum exitu succurrit aphorismus 
celebris Mauriceau sic docentis : Sono mai sempre 
di tardissima guarigione, e se apostemano mettono 
la donna in pericolo della vita. Eidem pariter cau- 
sae in inferioribus partibus et in lumbis tribuendi 

censentur gurgites, qui cum a febre puerperali 
originem habeant, a lactis ibidem collecti pene- 
tratione pendere videntur. Quoniam wlactis secre- 
»tione, ut ait Fanzago, in puerperis impedita, 
» uterus inde laborat, lactescentesque tumores in 
» artubus ac prope lumbos gignuntur ». 

Sed quocumque oculos convertamus, pericu- 
losi ubique nobis sese offerunt eftectus lacteae 
metastasis, magis tamen vel minus ex affecti vi- 
sceris qualitate . Jam inde a temporibus patris 
nostri notatum fuit in febri puerperali delirium 
symptoma esse metastasis in cerebro extimescen* 
dae (1). Quod si in suis prognosticis Hippocra- 
tem non errasse medici omnes cognoverunt , opi- 
nionem ejus hac etiam in re veluti certam non 
improbarunt, et celebr. Frank occasionem habuit 
confirmandi doctrinam hanc in muliere puerpera 
ferocissimo delirio et encephalitide adfecta, quae 
nunquam ad sanationem pervenisset, nisi prius per 
adultos mammae suctae fuissent. Quin etiam mo- 
net hoc in loco vir ille, summam esse praecau- 
tionem a sugentibus adhibendam, memor obser- 
vationis a Levret factae, qui cum duos huic of- 
ficio praestando catulos supposuisset, lacte non 
aliter ac veneno imbutos non multo post periisse 
est admiratus (2). 

Mirum sane quod narrat Langhans de quadam 
femina, quae cum a lacte dando abstineret, sin- 

(1) Hippocrat. Aphorism. XL. lib. V. 
(a) Levret, Art det Accouchm. 

gulis mensibus, diebus paucis ante xnenstrua in 
summis pedum et manuum digitis doloribus atro- 
cissimis cruciabatur, nec antea liberam se sentie- 
bat, quam affectis ex partibus certam puri luctis 
exsudasset quantitatem (i). Haud raro in hisce 
casibus observatur violentissimis artbritidibus mu- 
lieres corripi, non ita facile, efficacissimis etiam 
remediis admbitis, liberari, nec nisi casu mortem 
efTugcre; quod ubi contigent, saepe toto vitae 
tempore effectus morbi experiri. 

In ipsis circulationis fonlibus, in corde et majo- 
ribus vasis feminarum vitae struuntur insidiae , si 
lactis usum praebendi negligant. Ubi situm, quid 
agat, quibus involucris veluti vestiatur, quibus par- 
tibus circumdetur, consideremus cor; et clarius 
luce patebit, compressum illud ex diaphragmatis 
elevatione postremis graviditatis mensibus, stri- 
ctiusque a pericardio circumdatum in suo nor- 
niali statu conservari non posse • Huc accedit c t- 
iam in pulmonibus circulatio impedita ex rqstri* 
ctione cavitatis, communicatio praeterea pleurae 
cum peritonaeo , et causis inde inevitabiliter con- 
sequentibus omissis, si universalis plethora con- 
sideretur, quae in puerpera apparet, nisi in usu 
lactis praebendi remedium quaeritur, facile erit 
cognoscere et explicare quomodo in universali sy- 
stematum elatione nata phlogosis rapide diffun- 
datur ubique, et praecipue si originem habeat 



(i) Langhans. Von den Krankheiten des Hofes und der 
Weltleute. 

in peritonaeo, illico transeat ad pleuram primum, 
deinde ad pericardium, et producat denique peri- 
carditidem puerperalem, quae plerumque in hydro- 
pericarditidem desinit, ut egregie loquitur Te- 
sta (i). Ab hoc stheniae genere et praecipue a se- 
cernente et exhalante systemate derivandas exi- 
stimat ascites illas, quae lacteae appellantur, quae- 
que in puerperis brevi quatuor supra viginti ho- 
rarum spatio generantur interdum non sine gravi 
et imminenti vitae periculo . 

Organon illud ex structurae perfectione tam ad- 
mirandum, ex usus varietate multiplicis tam ne- 
cessarium, cutem dico, qua ceterae quodammodo 
nectuntur partes, sensu aliquo procul dubio affi- 
ciatur necesse est in feminis illis, quae prolis la- 
ctandae curam non adhibuerunt . Excellentissimus 
enim de hac re scriptor Alibert generatim lo- 
quendo herpetem ex lactis abundantia in fcminis 
oriri testatur, et longam observationum seriem ad 
id cpnfirmandura adducit (2). 

Si quis attente considerare vellet quibus de cau> 
sis et qualibus saepenumero fiat, ut oculorum a- 
cies laedatur , facile cognosceret, quemadmodum 
naturalium suppressiones curationum, quemad- 
modum metastases per exanthemata retroactas, 
ita et lactis metastasin in ejusmodi causarum nu- 
mero esse ponendam. Sic oculorum suppressio- 

* * 
m» % + % %%% w»v%» wntm* w» 

(0 Tcstt, Malattie del cuore Tom. 3. 
(3) Alibert, Malatt. della pel. Tom. 1 

nes quaedam, et recurrentes speciatim ophthal- 
miae, quibus mulieres obnoxiae evadunt, fortasse 
melius explicarentur, si ad camdem recurrendum 
esset causam. Sed quis omnes hujusmodi mor- 
bos introspicere et examinare non dicam , dicam 
potius enumerare contenderet; cum de prae- 
judicata et praeconcepta opinione is merito ac- 
cusari posset, qui ab usu lactis negandi quae- 
cumque in feminas detrimenta derivaret ? At il- 
lud in veritate versatur, quod multis consentien- 
tibus auctoribus recordari licet, inter diversas hu- 
moris aquaei condensationes sic dictam hypogalam 
esse recensendam, quae praeclarissimorum cete- 
roquin virorum consensu lactis veluti collectio 
habetur in oculis cx suppresso in mammis Hui- 
do producta. Ob quam si in aliis ejusdem generis 
vitiis oculorum danda est solummodo opera ut 
absorbeatur materia; hoc in casu e contra curam 
ita decet dirigere, ut ad debitum mammae munus 
revocentur. Materiarum collectio ab oculo male 
adfecto hoc removetur pacto, atque effectibus si- 
mul causaeque medetur. 

Ex eo quod satis pro viribus demonstratum 
est, uti opinor, matribus non lactantibus multa 
numero et acerbitate gravissiraa detrimenta natu- 
ram summopere laesam infligere, non sit qui me 
ita de hujusce materni muneris pondere atque 
adeo necessitate loquutum fuisse putet, ut singu- 
lis indiscriminatim matribus alendi suos injun- 
gere omcium velim. 

Haud raro profecto fit, ut mater sive ex co 

quod lacte careat, aut sit orbata papillis vel ipsas 
majores habeat sive ultra normam minores, nullo 
prorsus modo filios lactare valeat. Ad id pariter 
impar vel minus apta evadit, si contagioso morbo 
laboraret; si aliquam ad phthisim praesertim hc- 
reditariam dispositionem praeseferat 5 si ad arthri- 
tidem, rachitidem, cpilepsiam, scrophulas alios- 
que systematis lymphatici morbos esset disposi- 
ta ; si corpore tam infirmo et delicata adeo con- 
stitutione, ac exquisita nervosi systematis sensi- 
bilitate praedita, ut proinde convulsionibus etner- 
vosis adfectionibus cruciaretur; si suos proprio 
lacte nutriret natos, talique pacto sibi propter 
humorum jacturam nec non filio ob magnum ner- 
vosi systematis in lactis secretione influxum, de- 
trimentum maximum adferrct. Posset etiam con- 
tingere, ut mater nimis aetate provecta sit, et 
propterea viribus destituta et organicis mamma- 
rum vitiis obnoxia. Adde praeterea quoscumque 
morbos acutos, febres praeter modum infiamma- 
torias ; in quibus singulis consultius agunt mulie- 
res si a lacte praebendo abstineant. 

Quamquam vero non aeque omnibus haec arri- 
deat opinio , ex eo quod observatum fuerit a non- 
nullis, mulieres putrida febri , carceraria , maligna, 
biliosa et nervosa aliquando laborantes, morbo 
non intermisso et absque detrimento suos lactare 
potuisse ; tamen humilioris humoralis pathologiae 
sectatores esse minime oportet , ut in acutissimis 
morbis lactandi consuetudinem improbemus. Con- 
cedatur quidem nullum prorsus morbosum, uti a- 

junt, principium a matre in filium primitus trans- 
ire, facillime tamen semper intelligi poterit , in 
illa secretionum summa perturbatione , quae fe- 
brim sequitur et comitatur, lac in sua qualitate 
et quantitate cotnmutari debere, nec ideo utiliter 
infantibus dari posse. In permultis morbis febri- 
libus atque intiammationibus saepe lactat mulier 
cum sui ipsius et filii detrimento ; alias ubi abun- 
dat secretio lactis, bumor in matre non ccrte in- 
utiliter, interdum etiam necessario videtur elici: 
bumor autem lacteus elicitur hoc in casu vel ar- 
te vel aliorum praeterquam pueri suctu. 

Cum vero morbi vel vitia utcumque localiter in 
mammis exsistant, veluti glandularum infiammatio- 
nes, tumores systematis lactei, ulcera, scirrhus et 
cancer, juvat a lactando desistere. Quod si perdu- 
ret secretio lactis, ita ut extrahatur necesse sit, 
extraliendum per alios non ab infante existima- 
mus. Hinc numquam satis matribus commenda- 
tur mammis, quamdiu lactant, curam esse dili- 
gentiamque adhibendam; cavendum praecipue ne 
quid sua culpa contingat quod ejusmodi morbos 
producere in ipsis et exasperare possit. Illud de- 
nique observatum a nobis erit, non omnibus ae- 
que matribus imponendum esse onus lactandi, li- 
cet apposita fortasse indole et bona corporis u- 
tantur constitutione • Eas siquidem omnes exce- 
ptas esse volumus, quae cum in alto conditionis 
et dignitatis gradu sint constitutae, ita versari de- 
bent inter homines, ita societatis legibus inser- 
vire, ut certam vivendi rationem diaeteticam sequi 



JO 

nequeant, ac proinde nec muneri filios lactandi, 
prout convenit, satisfacere. 

Matres igitur, quotquot estis, sapientia ut par 
cst atque sagacitate praeditae , naturae consilium 
ne aspernamini: prosequiminor amore filios, nec 
unquam nutrici committite prolem vestram . Huic, 
nisi aliter necessitas imperet, materno muneri sa- 
tisfaciendum vobis esse putate. Quaenam unquam 
sollicitudo, quae aliena cura, quis amor cum ve- 
stris comparandus affcctibus? Si vobis id natura 
tribuit providentissima, quod summa cum utilitate 
aliis exhibere potestis, cur de vita filiorum adeo 
parum sollicitae eos mercenariae traditis feminae 
nutriendos ? Non vos levcs molestiae , non labor 
aliquis tenuis, non breves vigiliae a lactando de- 
terreant, animis vestris infigentes ea, quae ad rem 
praeclariss. Bertolotti (1): La tomba di Rausseau y 
ita ille, ricevette una offerta degna di lui, e la 
pik dolce insieme ricompensa de s suoi travagli . Una' 
hella e giovinetta donna^ novellamente divenuta ma- 
dre 9 venne a visitare Visola de s Pioppi (2) portando 
in braccio ed al seno il pargoletto pur tcstc da lei 
posto alla luce; e adagiato sulia tomba disse : Se 
tu non fossi stato, o Gian Giacomo, io non adem- 
pirei il piu sagro de doveri, ni la maggior dolcez- 
za della vita potrei gustare • Senza di te il mio ji- 
gliuolo suggerebbe il latte di alcuna straniera , ed 
io appena mezza madre sarei. Ricevi, o Rousseau , 

(1) David. Bcrtolotti, Amore c Scpolcri Vol. a. 

(2) Locus ubi J. J. Rousscau scpulcrum prostat. 

il tributo della mia riconoscenza, e in questo dire 
lascib cadere dal nudo petto alcuna stilla di latte 
sopra 1'onorato sepolcro . Si tantum apud feminam 
potuit vox una philosophi, nihilne apud vos pot- 
erunt argumenta physiologorum, nihil medicorum 
consilia, nihil denique matrum sui muneris obli- 
larum calamitas et infortunium ? 

THESES DEFENDENDAE 

L 

Nunquam licet in male affecto organismo tentare 
medicamen, cujus natura et vis adhuc latent. 

II. 

Matres, quae tilios aliis nutriendos dant, animi 
affectionem vinculumque amoris interscindunt 
et persaepe diluunt. 

III. 

Blenorrhagia etiam sine ulceris praesentia luem 
veneream gignere potest. 

IV. 

Frigus triplici modo suam exercet actionem coiv- 
trastimulantem, physico , chemico et dynamico. 

V. 

Haemorrhagiarum divisio in activas et passivas in- 
utilis . 

VI. 

Morborum psychicorum distinctio a medico phi- 
losopho ex prima vel potiori animi mentisve ad- 
fectione repetenda. 

m 

Doloris natura una eademque est in omni mor- 
boso statu. 

VIII. 

Effectus contagii syphilitici non tolluntur nisi 
per mercurialia. 

IX. 

Summam variolae vaccinae efficaciam frequentio- 
res variolarum epidemiae haud in dubium re~ 
vocant. 

X. 

Quidquid nostris temporibus de variolae vaccinae 
vi ad annos tantummodo extensa, et de nova 
ipsius insitionc disserere juvat, ex observatio- 
nibus non una in urbe unove imperio, sed in 
tota Europa, immo in universo cultiori orbe uv 
stitutis eruendum. 

